اسی کے ساتھ ساتھ ان کو یہ بھی بتایا کہ موسیٰ اور ہارون ( علیہا السلام ) بھی تمھارے پاس ہی رہیں گے کیونکہ ان کی اور آنے والی نسل کی رشد و ہدایت کے لیے ان دونوں کا یہاں موجود رہنا ضروری ہے چنانچہ جب بنی اسرائیل ” تیہ “ کے میدان میں گھومتے اور پھرتے پھراتے پہاڑ کی اس چوٹی کے قریب پہنچے جو ” ہور “ کے نام سے مشہور تھی تو حضرت ہارون ( علیہ السلام ) کو پیغام اجل آپہنچا ‘ وہ اور حضرت موسیٰ ( علیہ السلام ) خدا کے حکم سے ” ہور “ پر چڑھ گئے اور وہیں کچھ روز عبادت الٰہی میں مصروف رہے اور جب حضرت ہارون ( علیہ السلام ) کا وہاں انتقال ہو گیا تب حضرت موسیٰ ( علیہ السلام ) ان کی تجہیز و تکفین کے بعد نیچے اترے اور بنی اسرائیل کو ہارون ( علیہ السلام ) کی وفات سے مطلع کیا ۔
Entity: ہارون — Type: /person/religious_leader, /person